《寄胡伯衡兼呈叔父元理元美二首 其一》
元代·黄玠

忆昔少年日，慷慨赋远游。晨起揽白须，始知天地秋。

寒云去雁断，落木穷猿愁。亲故各异方，谁当慰淹留。

此邦非吾土，怅望登兹楼。长歌动幽愤，汗漫不可收。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。